1. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 201 της 9/21 Μαρτ. 1972 (ΦΕΚ Α΄ 43)  Περί Κανονισμού Τεχνικής Εκμεταλλεύσεως Ελαφρών Αεροπλάνων Δημοσίας Χρήσεως. (Διόρθ. Ημαρτ. εν  ΦΕΚ Α΄ 57 της 28 Απρ. 1972).  Έχοντες υπ’ όψιν: 1.Τας διατάξεις του άρθρ. 9 του Νόμ. 5017/1931 «περί Πολιτικής Αεροπορίας». 2.Τας διατάξεις της κυρωθείσης δια του Νόμ. 211/1947 Συμβάσεως, «περί Διεθνούς Πολιτικής Αεροπορίας». 3.Τας διατάξεις του Ν.Δ. 714/1970 «περί ιδρύσεως Διευθύνσεως Εναερίων Μεταφορών παρά τω Υπουργείω Συγκοινωνιών και Οργανώσεως της Υπηρεσίας Πολιτικής Αεροπορίας». 4.Την υπ’ αριθ. 28/1972 γνωμοδότησιν του Συμβουλίου της Επικρατείας, προτάσει του Ημετέρου επί της Ναυτιλίας, Μεταφορών και Επικοινωνιών Υπουργού, απεφασίσαμεν και διατάσσομεν: Ορισμοί Άρθρ.1.-Κατά την έννοιαν του παρόντος καλείται: α)Αεροδρόμιον: Περιοχή χερσαία ή υδατίνη περιλαμβανομένων οιωνδήποτε κτιρίων, εγκαταστάσεων και τεχνικών μέσων, προοριζομένη όπως χρησιμοποιηθή εν όλω ή εν μέρει δια την άφιξιν, αναχώρησιν, κίνησιν και εξυπηρέτησιν των αεροσκαφών. β)Αεροδρόμιον εναλλαγής: Το εν τω σχεδίω πτήσεως καθοριζόμενον αεροδρόμιον, προς το οποίον δύναται να συνεχισθή η πτήσις όταν δεν ενδείκνυται η προσγείωσις εις το αεροδρόμιον προορισμού. γ)Αξιοποιημένος (χειριστής, μέλος πληρώματος ή τεχνικός): Ο πληρών εκείνας τας απαιτήσεις αι οποίαι έχουν καθορισθή ως προϋποθέσεις δια την κατά περίπτωσιν άσκησιν των οικείων καθηκόντων. δ)Εγχειρίδιον πτήσεως: Εγχειρίδιον του αεροσκάφους σχέσιν έχον προς το πιστοποιητικόν πτητικής ικανότητος τούτου και περιέχον τους τηρητέους περιορισμούς ίνα θεωρήται το αεροσκάφος πτητικώς ικανόν, ως και πληροφορίας και οδηγίας αναγκαίας εις τα μέλη του πληρώματος πτήσεως δια την ασφαλή πτήσιν του αεροσκάφους.    Τεχνική Εκμετάλλευση Ελαφρών 38.Ξ.ε.1   170 ε)Εκμεταλλευομένος: Πας όστις ασκεί, κατόπιν αδείας της Υπηρεσίας Πολιτικής Αεροπορίας (Υ.Π.Α.) του Υπουργείου Ναυτιλίας, Μεταφορών και Επικοινωνιών, τεχνικήν εκμετάλλευσιν ελαφρών αεροπλάνων δημοσίας χρήσεως. ς)Ελαφρόν αεροπλάνον δημοσίας χρήσεως: Το δια την μεταφοράν επιβατών, φορτίου και ταχυδρομείου χρησιμοποιούμενον αεροπλάνον, του οποίου το μέγιστον εγκεκριμένον βάρος απογειώσεως είναι ίσον ή μικρότερον των 5.700 χιλιογράμμων (12.500 LBS). ζ)Εξουσιοδοτημένος εκπρόσωπος Υ.Π.Α.: Υπάλληλος της Υ.Π.Α. ή έτερον πρόσωπον εξουσιοδοτημένον υπό του Διοικητού της Υ.Π.Α. όπως ασκή, κατά τας διατάξεις του παρόντος, ειδικάς αρμοδιότητας ταύτης. η)Κυβερνήτης: Ο υπό του εκμεταλλευομένου οριζόμενος χειριστής, ο υπεύθυνος δια την πτήσιν και την ασφάλειαν του αεροπλάνου κατά την διάρκειαν του χρόνου πτήσεως. θ)Μέλος πληρώματος: Πρόσωπον εις ο έχει ανατεθή υπό του εκμεταλλευομένου η εκτέλεσις καθηκόντων επί αεροπλάνου κατά την διάρκειαν του χρόνου πτήσεως. ι)Μέλος πληρώματος πτήσεως: Ο κάτοχος αεροπορικού πτυχίου ιπταμένου, ο επιφορτισμένος με την εκτέλεσιν ουσιωδών δια την πτήσιν του αεροπλάνου καθηκόντων κατά την διάρκειαν του χρόνου πτήσεως. ια)Μετεωρολογικά ελάχιστα αεροδρομίου: Μετερωλογικαί συνθήκαι (περιωρισμένης οροφής και ορατότητος) καθοριζόμεναι, προς τον σκοπόν προσδιορισμού της δυνατότητος χρησιμοποιήσεως αεροδρομίου τινός δι’ απογείωσιν ή προσγείωσιν,  ιβ)Νύξ:Το χρονικόν διάστημα το περιλαμβανόμενον μεταξύ του τέλους του πολιτικού λυκόφωτος και της αρχής του πολιτικού λυκαυγούς, ως τούτο καθορίζεται εις το χρονολόγιον αέρος (AIR ALMANAC) ή κατά προσέγγισιν οριζόμενον, το διάστημα το αρχόμενον 30 πρώτα λεπτά της ώρας μετά την δύσιν του ηλίου και λήγον 30 πρώτα λεπτά προ της ανατολής αυτού. ιγ)Πτήσις εξ όψεως εδάφους: Η πτήσις καθ’ ην η αεροναυτιλία εκτελείται τη βοηθεία παρατηρήσεως χαρακτηριστικών σημείων του εδάφους.   (Αντί για τη σελ. 768,401) Σελ. 768,401(α) Τεύχος Ε32-Σελ. 135  171 ιδ)Συγκυβερνήτης: Χειριστής έτερος του Κυβερνήτου, όστις έχει ορισθή υπό του εκμεταλλευμένου, ίνα ενεργή ως βοηθός κυβερνήτου επί αεροπλάνου εκτελούντος συγκεκριμένην πτήσιν. ιε)Συντήρησις: Η επιθεώρησις, η επισκευή, η γενική επισκευή και η προστασία των σκαφών, συστημάτων ισχύος, ελίκων και παρελκομένων, περιλαμβανομένης της αντικαταστάσεως τμημάτων, συμφώνως προς σύστημα συντηρήσεως εγκεκριμένων υπό της Υ.Π.Α. ις)Τεχνική εκμετάλλευσις αεροπλάνου: Πάσα εργασία συντηρήσεως και επιθεωρήσεως του αεροπλάνου, η υπό τούτου εκτελουμένη πτήσις ως και το σύνολον των εργασιών και κινήσεων των εκτελουμένων επί ή υπό του αεροπλάνου και αίτινες έχουν άμεσον σχέσιν προς την εκτέλεσιν της πτήσεως. ιζ)Χρόνος λειτουργίας: Ο χρόνος, ως ούτος χρησιμοποιείται δια την συμπλήρωσιν των μητρώων συντηρήσεως, αφ’ ης στιγμής το αεροσκάφος απογειούται μέχρι της στιγμής καθ’ ην τούτο προσγειούται μετά το πέρας πτήσεώς τινος ή ο χρόνος από της ενάρξεως της δια την ιδίων αυτού μέσων κινήσεως προς απογείωσιν μέχρι της μετά το πέρας της πτήσεως ακινητοποιήσεως τούτου. Ο χρόνος λειτουργίας ορίζεται δι’ έκαστον τύπον αεροσκάφους εις τας σχετικάς προδιαγραφάς συντηρήσεως. ιη)Χρόνος πτήσεως:Το συνολικόν χρονικόν διάστημα από της ενάρξεως της δια των ιδίων αυτού μέσων κινήσεως με σκοπόν την απογείωσιν αεροπλάνου τινός μέχρι της, μετά το πέρας της πτήσεως ακινητοποιήσεως τούτου. Ο χρόνος πτήσεως τυγχάνει ταυτόσημος προς τους γενικώς χρησιμοποιουμένους όρους «από καταφυγίου εις καταφύγιον» ή «από εμποδιστήρος τροχών εις εμποδιστήρα τροχών», ήτοι το χρονικόν διάστημα το μετρούμενον αφ’ ης στιγμής το αεροπλάνον εγκαταλείπει το σημείον επιβιβάσεως μέχρι της στιγμής καθ’ ην τούτο αδρανεί εις το σημείον αποβιβάσεως. Εφαρμογή Άρθρ.2.-1.Αι διατάξεις του παρόντος έχουν εφαρμογήν επί των ελαφρών αεροπλάνων δημοσίας χρήσεως και δια των οποίων εκτελούνται: α)Τακτικαί ή έκτακτοι πτήσεις επ’ αμοιβή εντός της Ελληνικής Επικρατείας δια την μεταφοράν επιβατών, φορτίου και ταχυδρομείου.    Σελ. 768,402(α) Τεύχος Ε32-Σελ. 136 β)Πτήσεις επ’ ευκαιρία (αεροταξί) εντός και εκτός της Ελληνικής Επικρατείας, δια την μεταφοράν επιβατών, φορτίου ή ταχυδρομείου. γ)Πτήσεις δια την μεταφοράν επιβατών, φορτίου και ταχυδρομείου επί ναυλώσει. 2.Προκειμένου περί πολιτικών αεροπλάνων των οποίων το μέγιστον βάρος απογειώσεως είναι μεγαλύτερον των 5.700 KG (12.500 LBS) και δια των οποίων εκτελούνται πτήσεις επ’ ευκαιρία (αεροταξί) εντός και εκτός της Ελληνικής Επικρατείας δια την μεταφοράν επιβατών, φορτίου και ταχυδρομείου, ως και πτήσεις μεταφοράς επιβατών, φορτίου ή ταχυδρομείου επί ναυλώσει ή μισθώσει, έχουσιν εφαρμογήν αι εκάστοτε εν ισχύϊ διατάξεις του Κανονισμού περί τεχνικής εκμεταλλεύσεως μεταφορικών αεροπλάνων δημοσίας χρήσεως.  «Κατ’ εξαίρεσιν οι διατάξεις του παρόντος επιτρέπεται να τύχουν εφαρμογής σε αεροπλάνα μεγίστου επιτρεπομένου βάρους απογειώσεως μεγαλυτέρου των 5.700 κιλών (12.000 LBS) και αριθμού θέσεων επιβατών μέχρι 40, τα οποία εκτελούν τακτικές και έκτακτες ή έκτακτες επί ναυλώσει πτήσεις για τη μεταφορά επιβατών, φορτίου και ταχυδρομείου». Το άνω μέσα σε « » εδάφιο προστέθηκε από το Π.Δ. 810/31 Ιουλ. – 11 Αυγ. 1981 (ΦΕΚ Α΄ 210). 3.Άπαντα τα αεροπλάνα, οσάκις ίπτανται εκτός της Ελληνικής Επικρατείας κατά τα εν παρ. 1 περιπτ. β΄ και γ΄ του παρόντος άρθρου καθοριζόμενα δέον όπως κατά τας πτήσεις: α)Άνωθεν εκτεταμένων θαλασσών συμμορφούνται προς τας διατάξεις του Παραρτήματος 2 (ΑΝΝΕΧ 2) του Διεθνούς Οργανισμού Πολιτικής Αεροπορίας (ΔΟΠΑ- ICAO). β)Εντός του αεροπορικού χώρου Ξένου Κράτους, συμμορφούνται προς τους σχετικούς νόμους, κανονισμούς και διαδικασίας του Κράτους τούτου, εκτός εάν, διάταξις του παρόντος ως πλέον περιοριστική δύναται να εφαρμοσθή άνευ παραβάσεως των εν ισχύϊ διατάξεων του Ξένου Κράτους. 4.Δια θέματα μη ρυθμιζόμενα υπό των διατάξεων του παρόντος έχουσιν ανάλογον εφαρμογήν αι εκάστοτε εν ισχύϊ διατάξεις του Κανονισμού «περί κανόνων εναερίου κυκλοφορίας».       38.Ξ.ε.1 Τεχνική Εκμετάλλευση Ελαφρών   172 Γενικαί διατάξεις Άρθρ.3.-1.Ο έλεγχος εφαρμογής των διατάξεων του παρόντος ενασκείται υπό της Υ.Π.Α. Προς τούτο, ο εκμεταλλευόμενος, υποχρεούται όπως, κατά πάντα χρόνον και εις πάντα τόπον, επιτρέπη εις τους εκπροσώπους της Υ.Π.Α., την άσκησιν ελέγχου, εκτεινομένου εφ’ όλων των φάσεων και σταδίων της τεχνικής εκμεταλλεύσεως των αεροπλάνων. Οι εκπρόσωποι της Υ.Π.Α. δύνανται να επιβαίνωσι των αεροπλάνων και να εισέρχωνται και παραμένωσιν εις τον θάλαμον διακυβερνήσεως τούτων καθ’ όλην την διάρκειαν του χρόνου πτήσεως. 2.Απαγορεύεται η άσκησις εκμεταλλεύσεως αεροπλάνων άνευ ή κατά παράβασιν των όρων αδείας τεχνικής εκμεταλλεύσεως χορηγουμένης δι’ αποφάσεως του Διοικητού της Υ.Π.Α. Η άδεια τεχνικής εκμεταλλεύσεως χορηγείται μετά την παραχώρησιν εις τον αιτούντα αντιστοίχων εμπορικών δικαιωμάτων και εφ’ όσον ούτος αποδείξη εις την Υ.Π.Α. ότι πληροί τας δια την χορήγησιν αναγκαίας προϋποθέσεις και απαιτήσεις. Αι εν λόγω προϋποθέσεις, απαιτήσεις και διαδικασίαι χορηγήσεως και τροποποιήσεως της αδείας τεχνικής εκμεταλλεύσεως, η παρακολούθησις και η διάρκεια ισχύος αυτής προσέτι δε και η έκδοσις και τροποποίησις των ειδικών όρων τεχνικής εκμεταλλεύσεως, καθορίζονται υπό της Υ.Π.Α. 3.Ουδείς δύναται να ενασκήση υπεύθυνα καθήκοντα μέλους πληρώματος εάν δεν κέκτηται εν ισχύϊ τα κατά περίπτωσιν απαιτούμενα πτυχία, αδείας, ικανότητας και ειδικότητας και δεν τυγχάνει αξιοποιημένος κατά τας σχετικάς απαιτήσεις. Δια πάσαν εν προκειμένω παράβασιν τυγχάνει υπεύθυνος και ο εκμεταλλευόμενος. 4.Δι’ εκάστην πτήσιν, ο εκμεταλλευόμενος δέον όπως ορίζη: α)Ένα χειριστήν όστις θα εκτελή καθήκοντα Κυβερνήτου. β)Ένα χειριστήν όστις θα εκτελή καθήκοντα Συγκυβερνήτου, δι’ εκείνας τας πτήσεις δια τας οποίας απαιτείται, η ύπαρξις συγκυβερνήτου 5.Ο ασκών τεχνικήν εκμετάλλευσιν αεροπλάνων, δέον όπως: α)Θέτη εις την διάθεσιν των χειριστών αυτού οι οποίοι χρησιμοποιούνται δια την εκτέλεσιν πτήσεως δι’ οργάνων ή εις πολυκινητήρια αεροπλάνα, αεροπλάνον προς τον σκοπόν εξασκήσεως και εκτελέσεως εν πτήσει ελέγχου των εν λόγω χειριστών υπό εξουσιοδοτημένων εκπροσώπων της Υ.Π.Α.         β)Ενημερώνη το προσωπικόν αυτού, επί του περιεχομένου των ειδικών όρων τεχνικής εκμεταλλεύσεως και των σχετικών τροποποιήσεων τούτων των αναφερομένων εις τας ευθύνας και τα καθήκοντα του προσωπικού τούτου. γ)Θέτη εις την διάθεσιν των χειριστών τα αναγκαία δια την ασφαλή εκτέλεσιν της πτήσεως εγχειρίδια, χάρτας, κανονισμούς και λοιπάς πληροφορίας. δ)Τηρή και θέτη εις την διάθεσιν των εξουσιοδοτημένων εκπροσώπων της Υ.Π.Α. τα κάτωθι: αα)Την άδειαν τεχνικής εκμεταλλεύσεως. ββ)Τους ειδικούς όρους τεχνικής εκμεταλλεύσεως. γγ)Τον κατάλογον αεροπλάνων άτινα εμπίπτουν εις τας διατάξεις του παρόντος. δδ)Τα μητρώα χειριστών τα οποία δέον όπως περιέχουν πληροφορίας καθοριζομένας υπό της Υ.Π.Α. εε)Παν έτερον στοιχείον όπερ ήθελε κριθή αναγκαίον δια την υπό της Υ.Π.Α. εκτέλεσιν ελέγχων εφαρμογής του παρόντος. 6.Ουδέν πρόσωπον επιτρέπεται να επιβαίνη άνευ αδείας της Υ.Π.Α., των εις τας διατάξεις του παρόντος εμπιπτόντων αεροπλάνων, εφ’ όσον φέρει θανατηφόρον ή επικίνδυνον όπλον. 7.Απαγορεύεται, άνευ ειδικής αδείας της Υ.Π.Α., η μεταφορά δι’ αεροπλάνων εκρηκτικών ή ετέρων επικινδύνων αντικειμένων ή υλικών, εκτός εκείνων, άτινα είναι αναγκαία δια την λειτουργίαν ή την ναυτιλίαν του αεροπλάνου ή δια την ασφάλειαν του πληρώματος ή των επιβατών. Η μεταφορά εκρηκτικών υλών εντός ή ύπερθεν ξένου Κράτους εκτελείται μόνον κατόπιν αδείας του Κράτους τούτου και κατά τα εν τη αδεία ταύτη καθοριζόμενα. 8.Ουδείς δύναται να εκτελή καθήκοντα μέλους πληρώματος εφ’ όσον: α)Ευρίσκεται υπό την επήρειαν οινοπνεύματος ή τοξικών ουσιών. β)Χρησιμοποιεί οιονδήποτε φάρμακον το οποίον επιδρά, επί της ικανότητος τούτου, εις βαθμόν θέτοντα εν κινδύνω την ασφάλειαν του αεροπλάνου. 9.Εξαιρέσει των περιπτώσεων επειγούσης ανάγκης, ουδείς κυβερνήτης δύναται να επιτρέπη, όπως επιβαίνουν του αεροπλάνου, άτομα τελούντα εμφανώς, υπό την επήρειαν οινοπνεύματος, τοξικών ουσιών ή φαρμάκου, εκτός εάν πρόκειται περί ασθενών ευρισκομένων υπό κατάλληλον φροντίδα. 10.Εις ουδένα επιτρέπεται να θέτη εις λειτουργίαν φορητήν ηλεκτρονικήν συσκευήν εφ’ οιουδήποτε αεροπλάνου, κατά την διάρκειαν της πτήσεως, εξαιρέσει: α)Φορητών αποτυπωτών ομιλίας. β)Ακουστικών. γ)Ιατρικών οργάνων χρησιμοποιουμένων επί ασθενών. δ)Ηλεκτρικών ξυριστικών συσκευών. ε)Γενικώς φορητής συσκευής ή λειτουργίας της οποίας κατά τον εκμεταλλευόμενον ή τον κυβερνήτην  δεν  δημιουργεί  παρεμβολάς  εις  το  σύστη-    (Μετά την σελ. 768,402) Σελ. 768,403 Τεύχος 454-Σελ. 37 Τεχνική Εκμετάλλευση Ελαφρών 38.Ξ.ε.1   173 μα ναυτιλίας και επικοινωνίας του αεροπλάνου, επί του οποίου πρόκειται να χρησιμοποιηθή. 11.Προ πάσης απογειώσεως ο κυβερνήτης του αεροπλάνου δέον όπως βεβαιούται ότι εντός του αεροπλάνου ευρίσκονται άπασαι αι ουσιώδεις πληροφορίαι αι αφορώσαι τας υπηρεσίας ερεύνης και διασώσεως, εις την περιοχήν υπεράνω της οποίας θα εκτελεσθή η πτήσις. 12.Εντός του θαλάμου διακυβερνήσεως του αεροπλάνου και εις θέσιν ευκόλως προσιτήν εις τους χειριστάς, δέον όπως τοποθετούνται τα κατωτέρω, υποχρεωτικής χρησιμοποιήσεως υπό των χειριστών, στοιχεία: α)Πίναξ ελέγχου (CHECK LIST) θαλάμου διακυβερνήσεως. β)Πληροφορίαι αναφερόμεναι εις τας επιδόσεις του αεροπλάνου εν ανόδω με τον ένα κινητήρα εκτός ενεργείας, προκειμένου περί πολυκινητηρίου αεροπλάνου. γ)Κατάλληλοι, πλήρως ενημερωμένοι, ευχρήστου σχήματος και μεγέθους αεροναυτικοί χάρται της περιοχής εις ην θα εκτελεσθή η πτήσις. δ)Αεροναυτικοί χάρται πλήρως ενημερωμένοι, ευχρήστου σχήματος και μεγέθους της διαδρομής της τερματικής περιοχής του αεροδρομίου προορισμού και εναλλαγής και διαδικασίας προσεγγίσεως δι’ οργάνων. 13.Ο πίναξ ελέγχου του θαλάμου διακυβερνήσεως των αεροπλάνων δέον όπως περιέχη: α)Τας ενεργείας και διαδικασίας αι οποίαι θα ακολουθώνται: αα)Προ της εκκινήσεως του ή των κινητήρων. ββ)Προ της απογειώσεως. γγ)Επί γραμμής πτήσεως. δδ)Προ της προσγειώσεως. εε)Μετά την προσγείωσιν. ςς)Κατά την κράτησιν του ή των κινητήρων. β)Διαδικασίας ανάγκης αφορώσας εις: αα)Την λειτουργίαν των συστημάτων, καυσίμων, υδραυλικού, ηλεκτρικού και των λοιπών μηχανικώς λειτουργούντων τοιούτων. ββ)Την λειτουργίαν των διαφόρων οργάνων και χειριστηρίων. γγ)Την λειτουργίαν του συστήματος ισχύος. γ)Οιασδήποτε ετέρας διαδικασίας ανάγκης θεωρουμένας ως απαραιτήτους δια την ασφάλειαν των πτήσεων. Κανόνες εκμεταλλεύσεως. Άρθρ.4-1.Εις ουδένα χειριστήν επιτρέπεται όπως εκτελέση πτήσιν, εάν προ της απογειώσεως δεν βεβαιωθή ότι τα διατιθέμενα αεροδρόμια και αι απαιτούμεναι αεροναυτικαί ευκολίαι και υπηρεσίαι είναι επαρκείς και κατάλληλοι δια την πτήσιν ταύτην.  Σελ. 768,404 Τεύχος 454-Σελ. 38 2.Εξαιρέσει των απογειώσεων και προσγειώσεων, απαγορεύεται η εκτέλεσις πτήσεων υπό κανόνας πτήσεως εξ όψεως (VER), εις ύψη μικρότερα των κατωτέρω καθοριζομένων: α)Εν ημέρα: 1.000 πόδες άνωθεν της επιφανείας του εδάφους και εις απόστασιν, οριζοντίως, ουχί μικροτέραν των 1.000 ποδών εξ οιουδήποτε εμποδίου. β)Εν νυκτί: 1.000 πόδες άνωθεν του υψηλοτέρου εμποδίου το οποίον ευρίσκεται εις απόστασιν 5 ναυτικών μιλλίων (Ν.Μ.) εκ του ίχνους της προτιθεμένης πτήσεως ή 2.000 πόδες άνωθεν του υψηλοτέρου εμποδίου το οποίον ευρίσκεται εις απόστασιν 5 ναυτικών μιλλίων εκ του ίχνους της προτιθεμένης πτήσεως, εφ’ όσον η περιοχή, άνωθεν της οποίας εκτελείται η πτήσις, έχει χαρακτηρισθεί ως ορεινή. 3.Άπασαι, αι εντός του υπό της Ελλάδος ελεγχομένου εναερίου χώρου, εκτελούμεναι πτήσεις, υπό κανόνας πτήσεως δι’ οργάνων (IFR), δέον όπως μη εκτελώνται εις ύψη μικρότερα των υπό της Υ.Π.Α. καθοριζομένων ελαχίστων υψών ασφαλείας των αεροδιαδρόμων και εγκεκριμένων αεροπορικών οδών. 4.Ο αυτόματος πιλότος του αεροπλάνου δύναται να χρησιμοποιείται κατά την διάρκειαν πτήσεων επί αεροπορικής οδού, συμπεριλαμβανομένης της ανόδου και καθόδου, υπό την προϋπόθεσιν ότι το ύψος πτήσεως άνωθεν του εδάφους δεν θα είναι μικρότερον των 500 ποδών. Άπαντα τα αεροπλάνα άτινα είναι εξωπλισμένα δια Συζευκτήρος Προσεγγίσεως (APPROACH COUPLER) δύνανται να εκτελούν προσέγγισιν δι’ οργάνων τη βοηθεία του αυτομάτου πιλότου και να κατέρχωνται μέχρι του επιτρεπομένου κατά περίπτωσιν ελαχίστου ύψους καθόδου, εκτός εάν υφίσταται έτερος περιορισμός. 5.Απαγορεύεται η απογείωσις αεροπλάνου εξ αεροδρομίου οσάκις αι επικρατούσαι καιρικαί συνθήκαι κατά την ώραν της απογειώσεως εις το αεροδρόμιον αναχωρήσεως παρέχουν μετεωρολογικά ελάχιστα ανώτερα μεν των δι’ απογείωσιν εγκεκριμένων ελαχίστων, μικρότερα δε, των δια προσγείωσιν εγκεκριμένων τοιούτων, εκτός εάν υφίσταται αεροδρόμιον δυνάμενον να χρησιμοποιηθή ως αεροδρόμιον εναλλαγής, απέχον εκ του αεροδρομίου αναχωρήσεως απόστασιν ουχί μεγαλυτέραν της μιας ώρας υπό κανονικήν ταχύτητα ταξιδίου.         38.Ξ.ε.1 Τεχνική Εκμετάλλευση Ελαφρών   174 6.Απαγορεύεται η απογείωσης αεροπλάνου ή η εκτέλεσις πτήσεως υπό κανόνας πτήσεως δι’ οργάνων, εκτός εάν τα πρόσφατα μετεωρολογικά δελτία και προγνωστικά δεικνύουν, ότι, αι επικρατούσαι μετεωρολογικαί συνθήκαι κατά τον υπολογιζόμενον χρόνον αφίξεως του αεροπλάνου εις το σημείον της πρώτης προσγειώσεως θα παρέχουν μετεωρολογικά ελάχιστα ίσα ή ανώτερα των δια προσγείωσιν εγκεκριμένων. 7.Απαγορεύεται η εκτέλεσις πτήσεων υπό κανόνας πτήσεως δι’ οργάνων, εάν δεν διατίθεται αεροδρόμιον εναλλαγής δια το αεροδρόμιον της προτιθεμένης πρώτης προσγειώσεως του αεροπλάνου, εκτός εάν υφίσταται πρόγνωσις ότι η οροφή και η ορατότης εις το αεροδρόμιον προορισμού, θα είναι δια χρονικήν περίοδον δύο ωρών προ και δύο ωρών μετά τον υπολογιζόμενον χρόνον αφίξεως, εις το εν λόγω αεροδρόμιον, τουλάχιστον 1.000 πόδας άνωθεν του αρχικού ύψους προσεγγίσεως δι’ οργάνων και 8 χιλιόμετρα αντιστοίχως. 8.Απαγορεύεται η εκτέλεσις πτήσεως υπό κανόνας πτήσεως δι’ οργάνων, εάν αι καιρικαί συνθήκαι αι επικρατούσαι εις το αεροδρόμιον εναλλαγής κατά την ώραν της απογειώσεως δεν παρέχουν μετεωρολογικά ελάχιστα ίσα ή ανώτερα των ελαχίστων προσγειώσεως, άτινα έχουσιν εγκριθή, προκειμένου το εν λόγω αεροδρόμιον να χρησιμοποιηθή ως αεροδρόμιον εναλλαγής και τα μετεωρολογικά δελτία και προγνωστικά δεικνύουν ότι θα παραμείνουν αμετάβλητα μέχρις αφίξεως του αεροπλάνου άνωθεν του αεροδρομίου τούτου. 9.Απαγορεύεται η έναρξις διαδικασίας προσεγγίσεως τη βοηθεία οργάνων εάν τα πρόσφατα μετεωρολογικά δελτία δεικνύουν ότι, αι καιρικαί συνθήκαι αι επικρατούσαι εις το αεροδρόμιον προσγειώσεως κατά την ώραν της ενάρξεως της διαδικασίας προσεγγίσεως παρέχουν μετεωρολογικά ελάχιστα μικρότερα των δια προσγείωσιν εγκεκριμένων τοιούτων. 10.Απαγορεύεται η εκτέλεσις πτήσεως υπό κανόνας πτήσεως δι’ οργάνων εντός τερματικής περιοχής αεροδρομίου δια το οποίον δεν υφίσταται εγκεκριμένη διαδικασία καθόδου. 11.Η συνέχισις πτήσεώς τινος, η οποία εκτελείται υπό κανόνας πτήσεως δι’ οργάνων, προς το αεροδρόμιον προορισμού, επιτρέπεται μόνον εάν τα πρόσφατα μετεωρολογικά δελτία τα αναφερόμενα εις το αεροδρόμιον προορισμού και εναλλαγής, δεικνύουν ότι, κατά τον υπολογιζόμενον χρόνον αφίξεως εις ταύτα, η οροφή και η ορατότης είτε εις το αεροδρόμιον προορισμού είτε εις έν εκ των αεροδρομίων εναλλαγής θα είναι ίσαι ή ανώτεραι των εγκεκριμένων ελαχίστων δια τα αεροδρόμια ταύτα. 12.Εξαιρέσει των περιπτώσεων καταστάσεως ανάγκης, εις ουδέν αεροπλάνον επιτρέπεται όπως κατέλθη, κατά τας προσεγγίσεις τη βοηθεία οργάνων, εις ύψος μικρότερον του εις τα σχεδιαγράμματα των διαδικασιών προσεγγίσεως καθοριζομένου ελαχίστου επιτρεπομένου ύψους καθόδου.  13.Απαγορεύεται η απογείωσις αεροπλάνου δια την εκτέλεσιν πτήσεως υπό κανόνας πτήσεως εξ όψεως, εάν τα πρόσφατα μετεωρολογικά δελτία ή συνδυασμοί μετεωρολογικών δελτίων και προγνωστικών δεικνύουν ότι αι επικρατούσαι καιρικαί συνθήκαι, κατά μήκος της γραμμής πτήσεως ή του τμήματος εκείνου της γραμμής εφ’ ου θα εκτελεσθή πτήσις εξ όψεως, δεν επιτρέπουν την ολοκλήρωσιν της πτήσεως υπό κανόνας πτήσεως εξ όψεως. 14.Προ πάσης πτήσεως ο κυβερνήτης του αεροπλάνου δέον όπως ενημερούται εφ’ όλων των υπαρχουσών μετεωρολογικών και λοιπών πληροφοριών των εχουσών σχέσιν με την εκτελεσθησομένην πτήσιν, οσάκις δε πρόκειται αύτη να εκτελεσθή υπό κανόνας πτήσεως δι’ οργάνων (IFR), ο κυβερνήτης υποχρεούται όπως προβλέψη, κατά την σχεδίασιν της πτήσεως, εναλλακτικήν οδόν ην θα ακολουθήση εις περίπτωσιν κατά την οποίαν δεν καταστή εφικτή η ολοκλήρωσις ταύτης, ως εσχεδιάσθη, λόγω καιρικών συνθηκών. 15.Η σχεδίασις και εκτέλεσις των πτήσεων δια την μεταφοράν επιβατών ενεργούνται επί τη βάσει μετεωρολογικών πληροφοριών και προγνωστικών, εκδιδομένων υπό της Εθνικής Μετεωρολογικής Υπηρεσίας (Ε.Μ.Υ.) Η εκτέλεσις πτήσεων VFR προς και εκ σημείου της Ελλάδος, ένθα δεν υφίστανται μετεωρολογικαί υπηρεσίαι και ευκολίαι, εκτελούνται επί τη βάσει παρατηρήσεων γενομένων υπό υπαλλήλων του εκμεταλλευομένου ή βάσει πληροφοριών εξ ετέρων προσώπων ικανών όπως ενεργούν τοιούτου είδους παρατηρήσεις. Πρόσωπα μη ανήκοντα οργανικώς εις την Ε.Μ.Υ. δύνανται να εκτελούν μετεωρολογικάς παρατηρήσεις, εγκρίσει της Ε.Μ.Υ. 16.Απαγορεύεται η απογείωσις και προσγείωσις αεροπλάνου μεταφέροντος επιβάτας κατά την νύκτα, εάν: α)Δεν καθίσταται εφικτός ο προσδιορισμός της διευθύνσεως του ανέμου είτε τη βοηθεία φωτιζομένου ανεμοδείκτου είτε εκ πληροφοριών δυναμένων να ληφθώσι, δι’ επικοινωνίας, εκ των αρμοδίων υπηρεσιών εδάφους ή προκειμένου περί απογειώσεως, κατόπιν προσωπικής παρατηρήσεως του κυβερνήτου. β)Τα όρια του διαδρόμου, ο οποίος χρησιμοποιείται δι’ απογείωσιν και προσγείωσιν των αεροπλάνων, δεν είναι σαφώς καθωρισμένα δια φωτεινής σημάνσεως αμφοτέρων των πλευρών. 17.Απαγορεύεται η απογείωσις αεροπλάνων εφ’ όσον: α)Πάχνη, χιών ή πάγος έχει επικαθήσει: αα)Επί των πτερυγίων της έλικος του αεροπλάνου ή επί του προωθητικού συστήματος τούτου.      (Μετά την σελ. 768,404) Σελ. 768,405 Τεύχος 454-Σελ. 39 Τεχνική Εκμετάλλευση Ελαφρών 38.Ξ.ε.1   175 ββ)Επί των υαλοκαθαριστήρων. γγ)Επί των συστημάτων των οργάνων ενδείξεως ταχύτητος πτήσεως, ύψους πτήσεως, βαθμού ανόδου-καθόδου και της στάσεως (FLIGHT ATTITUDE) του αεροπλάνου εν τω χώρω. β)Χιών ή πάγος έχει επικαθήσει: αα)Επί των πτερύγων του αεροπλάνου. ββ)Επί των σταθερών επιφανειών του ουραίου πτερώματος. γγ)Επί των πηδαλίων. γ)Πάχνη οιασδήποτε ποσότητος, έχει επικαθίσει επί των πτερύγων, των σταθερών επιφανειών του ουραίου πτερώματος ή των πηδαλίων, εκτός εάν καθορισθή αύτη προς της απογειώσεως, κατά τρόπον ώστε, αι ως άνω επιφάνειαι να καταστούν ομαλαί. 18.Απαγορεύεται η εκτέλεσις πτήσεων: Υπό κανόνας πτήσεως δι’ οργάνων, εφ’ όσον είναι γνωστόν ότι επικρατούν ή προβλέπεται να επικρατήσουν συνθήκαι παγοποιήσεως ελαφράς ή μετρίας μορφής, εκτός εάν το αεροπλάνον είναι εξωπλισμένον δι’ αντιπαγωτικού, και αποπαγωτικού συστήματος δυναμένου να προφυλάξη τα πτερύγια της έλικος, τα αλεξήνεμα, τας πτέρυγας, τας σταθεράς επιφανείας του ουραίου πτερώματος, τα πηδάλια και τα συστήματα οργάνων άτινα δεικνύουν ταχύτητα, ύψος, βαθμόν ανόδου-καθόδου και την στάσιν (FLIGHT ATTITUDE) του αεροπλάνου εν τω χώρω. 19.Απαγορεύεται η εκτέλεσις πτήσεων δι’ αεροπλάνου, το οποίον δεν είναι εφωδιασμένον δι’ ικανής ποσότητος καυσίμων και λιπαντικών, απαραιτήτου δια την εν ασφαλεία εκτέλεσιν της πτήσεως. Κατά τον υπολογισμόν των ως κατωτέρω, κατά περίπτωσιν απαιτουμένων καυσίμων, λαμβάνονται υπ’ όψιν τόσον αι επικρατούσαι κατά μήκος της διαδρομής καιρικαί συνθήκαι, όσον και αι τυχόν αναμενόμεναι εν πτήσει καθυστερήσεις του αεροπλάνου. 20.Το αεροπλάνον το οποίον ίπταται υπό κανόνας πτήσεως εξ όψεως, δέον να εφοδιάζεται δια καυσίμων και λιπαντικών, ικανών να επαρκέσουν μέχρι του αεροδρομίου προορισμού και δι’ επί πλέον πτήσιν 45 πρώτων λεπτών τουλάχιστον, υπό κανονικήν ταχύτητα ταξιδίου.      Σελ. 768,406 Τεύχος 454-Σελ. 40 21.Το αεροπλάνον το οποίον ίπταται υπό κανόνας πτήσεως δι’ οργάνων, δέον να εφοδιάζεται δια καυσίμων και λιπαντικών, ικανών να επαρκέσουν μέχρι του σημείου της πρώτης προσγειώσεως και εκείθεν, μέχρι του αεροδρομίου εναλλαγής και δι’ επί πλέον πτήσιν 45 πρώτων λεπτών τουλάχιστον υπό κανονικήν ταχύτητα ταξιδίου. 22.Ο κυβερνήτης του αεροπλάνου δέον όπως βεβαιούται ότι οξυγόνον διατίθεται δια τα μέλη του πληρώματος και τους επιβάτας, εις ικανήν ποσότητα, δι’ όλας τας πτήσεις αίτινες πρόκειται να εκτελεσθούν εις ύψη πτήσεως εις τα οποία η έλλειψις οξυγόνου θα ηδύνατο να έχη δυσμενή επίπτωσιν επί της διανοητικής ικανότητος των μελών του πληρώματος ή επιβλαβή επίδρασιν επί των επιβατών. 23.Κατά τας πτήσεις δι’ αεροπλάνου το οποίον δεν διαθέτει θάλαμον ελεγχομένης πιέσεως ο κυβερνήτης δέον όπως χρησιμοποιή οξυγόνον συνεχώς οσάκις το αεροπλάνον ίπταται: α)εις ύψη πτήσεως ανώτερα των 10.000 ποδών, έως και 12.000 ποδών συμπεριλαμβανομένων, άνωθεν μέσης στάθμης θαλάσσης, δια το πέραν των 30 πρώτων λεπτών χρόνον πτήσεως εις τα ύψη ταύτα. β)Εις τα ύψη πτήσεως ανώτερα των 12.000 ποδών άνωθεν μέσης στάθμης θαλάσσης. 24.Κατά τας πτήσεις δι’ αεροπλάνου το οποίον διαθέτει θάλαμον ελεγχομένης πιέσεως: α)Οσάκις το αεροπλάνον ίπταται εις ύψη πιέσεως θαλάμου ανώτερα των 10.000 ποδών, ο κυβερνήτης δέον όπως συμμορφούται προς τας απαιτήσεις της προηγουμένης παραγράφου. β)Οσάκις το αεροπλάνον ίπταται εις ύψη ανώτερα των 25.000 ποδών, άνωθεν μέσης στάθμης θαλάσσης δέον όπως: αα)Εις τουλάχιστον χειριστής, όστις τελεί εν υπηρεσία εις τον θάλαμον διακυβερνήσεως και χειρίζεται το αεροπλάνον, φέρη καλώς προσηρμοσμένην και ησφαλισμένην εις το πρόσωπόν του, προσωπίδα παροχής οξυγόνου. ββ)Δι’ έκαστον των υπολοίπων χειριστών, τελούντων εν υπηρεσία εις το θάλαμον διακυβερνήσεως, διατίθεται ανά μία προσωπίς οξυγόνου, η οποία θα είναι ασφαλώς και αεροστεγώς προσηρμοσμένη εις πηγήν παροχής οξυγόνου και τοποθετημένη εις θέσιν επιτρέπουσαν την άμεσον χρησιμοποίησίν της. Τα εν τη περιπτ. β΄ (αα) της παρούσης παραγράφου καθοριζόμενα δεν έχουσιν εφαρμογήν οσάκις η δι’ ένα έκαστον χειριστήν διατιθεμένη προσωπίς οξυγόνου είναι τύπου ταχυτάτης τοποθετήσεως (QUICK DONNING TYPE). γ)Οσάκις το αεροπλάνον ίπταται εις ύψη ανώτερα των 35.000 ποδών, εις τουλάχιστον χειριστής ευρισκόμενος εις τα χειριστήρια του αεροπλάνου δέον όπως φέρη καλώς προσηρμοσμένην και ησφαλισμένην εις το πρόσωπόν του, προσωπίδα παροχής οξυγόνου.     38.Ξ.ε.1 Τεχνική Εκμετάλλευση Ελαφρών   176 25.Προ πάσης πτήσεως, ο κυβερνήτης δέον όπως βεβαιούται ότι τα μέλη πληρώματος και οι επιβάται, έχουσιν ενημερωθή τόσον ως προς την θέσιν εις ην ευρίσκονται, όσον και επί του τρόπου χρησιμοποιήσεως των: α)Ζωνών προσδέσεως. β)Εξόδων κινδύνου. γ)Ατομικών σωσιβίων. δ)Μέσων παροχής οξυγόνου ως και λοιπών μέσων καταστάσεως ανάγκης διατιθεμένων δι’ ατομικήν χρήσιν. 26.Προ πάσης πτήσεως, ήτις πρόκειται να εκτελεσθή άνωθεν εκτεταμένων θαλασσών, ο Κυβερνήτης δέον όπως ενημερώνη τους επιβάτας επί του τρόπου χρησιμοποιήσεως των μέσων διασώσεως και των διαδικασιών προσθαλασσώσεως. 27.Προ πάσης πτήσεως, ήτις πρόκειται να εκτελεσθή εις ύψη ανώτερα των 10.000 ποδών άνωθεν μέσης στάθμης θαλάσσης, ο κυβερνήτης δέον όπως ενημερώνη τους επιβάτας επί του τρόπου χρησιμοποιήσεως του οξυγόνου, τόσον υπό ομαλάς συνθήκας πτήσεως, όσον και υπό συνθήκας ανάγκης. 28.Εις περιπτώσεις καταστάσεως ανάγκης εν πτήσει, ο κυβερνήτης δέον όπως βεβαιούται ότι άπαντες οι επιβαίνοντες του αεροπλάνου έχουσιν ενημερωθή και κατανοήσει τας ενδεδειγμένας ενεργείας, αναλόγως της φύσεως της ανάγκης. Απαιτήσεις και περιορισμοί πτητικής λειτουργίας Άρθρ.5.-1.Εις ουδέν αεροπλάνον επιτρέπεται η εκτέλεσις πτήσεως, εφ’ όσον: α)Δεν είναι πτητικώς ικανόν. β)Δεν φέρει: αα)Πιστοποιητικόν εγγραφής εις τα Μητρώα πολιτικών αεροσκαφών, εκδοθέν επ’ ονόματι του κυρίου αυτού. ββ)Αναγεγραμμένα τα σήματα εθνικότητος και νηολογήσεως. γγ)Εν ισχύϊ πιστοποιητικόν πτητικής ικανότητος. γ)Δεν φέρει επ’ αυτού εγχειρίδιον πτήσεως ή περιορισμούς πτητικής λειτουργίας, εγκεκριμένα υπό της ΥΠΑ δια το αεροπλάνον τούτο. 2.Άπασαι αι πτήσεις, δέον όπως εκτελώνται συμφώνως προς τους περιορισμούς πτητικής λειτουργίας τους καθοριζομένους εις το εγκεκριμένον εγχειρίδιον πτήσεως του αεροπλάνου. Απαγορεύεται η χρησιμοποίησις μονοκινητηρίων αεροπλάνων υπό συνθήκας καιρού, φωτός και κατά μήκος γραμμών πτήσεως αι οποίαι δεν παρέχουν την δυνατότητα εκτελέσεως ασφαλούς αναγκαστικής προσγειώσεως, εις περίπτωσιν κρατήσεως του κινητήρος. Άπασαι αι επιδόσεις αναφέρονται εις συνθήκας τυπικής ατμοσφαίρας. 3.Απαγορεύεται η εκτέλεσις πτήσεων: α)Δια μονοκινητηρίου αεροπλάνου, άνωθεν νεφών (OVER THE TOP) ή υπό συνθήκας πτήσεως δι’ οργάνων (IFR).   β)Δια πολυκινητηρίου αεροπλάνου, άνωθεν νεφών ή υπό συνθήκας πτήσεως δι’ οργάνων, με βάρος το οποίον δεν θα επέτρεπε εις τούτο να εκτελέση άνοδον τουλάχιστον 50 ποδών ανά πρώτον λεπτόν με τον ένα κινητήρα εκτός λειτουργίας, εις τα ελάχιστα ύψη πτήσεως των αεροδιαδρόμων, τους οποίους προτίθεται να ακολουθήση ή εις ύψος 5.000 ποδών άνωθεν Μέσης Στάθμης Θαλάσσης (Μ.Σ.Θ.), αναλόγως του ποίον εκ των δύο είναι μεγαλύτερον. 4.Απαγορεύεται η εκτέλεσις πτήσεως δι’ αεροπλάνων ξηράς άνωθεν θαλάσσης, εκτός εάν αύτη: α)Πρόκειται να εκτελεσθή εις τοιούτον ύψος ώστε το αεροπλάνον, εις περίπτωσιν κρατήσεως του κινητήρος, να δύναται κατολισθαίνον, να αφιχθή εις την ξηράν ή β)Είναι απαραίτητος δια την εκτέλεσιν προσγειώσεως ή απογειώσεως εκ τινος αεροδρομίου, ή γ)Εκτελήται δια πολυκινητηρίου αεροπλάνου το οποίον θα δύναται, εις ύψος 1.000 ποδών άνωθεν της επιφανείας θαλάσσης και με τον ένα κινητήρα εκτός ενεργείας, να εκτελέση άνοδον τουλάχιστον 50 ποδών ανά πρώτον λεπτόν. 5.Οσάκις πτήσις απαιτεί όπως το πλήρωμα πτήσεως απαρτίζεται εκ δύο χειριστών, το αεροπλάνον δέον όπως είναι εξωπλισμένον δι’ εν ενεργεία συστήματος διπλού χειρισμού. Όργανα και εξοπλισμός Άρθρ.6.-Απαγορεύεται η εκτέλεσις πτήσεως, εφ’ όσον το αεροπλάνον δεν φέρει όργανα και εν γένει εξοπλισμόν καθοριζόμενα δι’ εκάστην κατηγορίαν πτήσεων υπό της ΥΠΑ κατά τας σχετικάς επιταγάς του ΔΟΠΑ και τα εν τη αλλοδαπή εν προκειμένω κρατούντα και ιδία τα υπό των Η.Π.Α. εφαρμοζόμενα. Συσκευαί επικοινωνίας και ναυτιλίας Άρθρ.7.-1.Τα αεροπλάνα, άτινα ίπτανται υπό κανόνας πτήσεως εξ όψεως κατά την διάρκειαν της νυκτός, εντός ζώνης ελέγχου, άνωθεν νεφών ως και εις πάσαν ετέραν πτήσιν VFR καθ’ ην παρέχονται προς ταύτα υπηρεσίαι ελέγχου εναερίου κυκλοφορίας, δέον όπως είναι εξωπλισμένα δια ραδιοσυσκευών επικοινωνίας ικανών όπως επιτυγχάνουν και διατηρούν αμφίφορον επικοινωνίαν μετά του ενδεδειγμένου σταθμού εδάφους, εις τας κατά περίπτωσιν καθωρισμένας συχνότητας, εξ οιουδήποτε σημείου της γραμμής πτήσεως. 2.Τα αεροπλάνα, άτινα ίπτανται επί γραμμής κατά μήκος της οποίας δεν καθίστανται εφικτή η εκτέλεσις της πτήσεως τη βοηθεία χαρακτηριστικών σημείων του εδάφους, απεχόντων μεταξύ των πλέον των 60 Ν.Μ., δέον όπως είναι εξωπλισμένα δια ραδιοναυτιλιακών συσκευών, καθοριζομένων παρά της ΥΠΑ κατά τα διεθνώς εν προκειμένω ισχύοντα.  (Μετά την σελ. 768,406) Σελ. 768,407 Τεύχος 454-Σελ. 41 Τεχνική Εκμετάλλευση Ελαφρών 38.Ξ.ε.1   177 3.Προς κάλυψιν των απαιτήσεων των παρ. 1 και 2 του παρόντος άρθρου δύναται να χρησιμοποιηθή αντί ενός κεχωρισμένου δέκτου επικοινωνίας και ενός κεχωρισμένου δέκτου ραδιοναυτιλίας, εις δέκτης όστις να δύναται να λαμβάνη τόσον σήματα επικοινωνίας όσον και σήματα ραδιοναυτιλίας. 4.Δύο δέκται ραδιοσημάτων θεωρούνται ότι ο εις λειτουργεί ανεξαρτήτως του άλλου, εάν η λειτουργία οιασδήποτε μονάδος του ενός δεν εξαρτάται εκ της λειτουργίας οιασδήποτε μονάδος του ετέρου. 5.Ουδέν αεροσκάφος δύναται να ίπταται υπό κανόνας πτήσεως δι’ οργάνων (IFR) τη βοηθεία των Παγκατευθυντικών Ραδιοφάρων Λίαν Υψηλής Συχνότητος (VOR), εάν οι δέκται VOR του αεροσκάφους τούτου δε συντηρούνται, ελέγχωνται και επιθεωρούνται συμφώνως προς εγκεκριμένην υπό της ΥΠΑ διαδικασίαν και προς το εγχειρίδιον του κατασκευαστού. Συντήρησις αεροπλάνων Άρθρ.8.-1.Η συντήρησις δια την διατήρησιν της πτητικής ικανότητος των αεροπλάνων δέον όπως εκτελήται συμφώνως προς τας διατάξεις του εν ισχύϊ Κανονισμού «περί συντηρήσεως πολιτικών αεροσκαφών», και συμφώνως προς τεχνικάς οδηγίας εκδιδομένας υπό της Υ.Π.Α. 2.Υπεύθυνος δια την διατήρησιν των εν χρήσει αεροπλάνων εις κατάστασιν πτητικής ικανότητος, τυγχάνει ο εκμεταλλευόμενος ταύτα. Ούτος υποχρεούται όπως εφαρμόζη πρόγραμμα επιθεωρήσεων προς διατήρησιν της πτητικής ικανότητος των αεροσκαφών του. Το πρόγραμμα τούτο δέον όπως περιέχη και τας απαιτήσεις των προδιαγραφών συντηρήσεως των εγκεκριμένων υπό της ΥΠΑ. Ο εκμεταλλευόμενος ωσαύτως υποχρεούται όπως υποβάλη τη ΥΠΑ εκθέσεις μηχανικών ανωμαλιών κατά τα ειδικώτερον υπό ταύτης καθοριζόμενα. Αι προ πτήσεως επιθεωρήσεις δύνανται να εκτελούνται και πιστοποιούνται υπό του πληρώματος, ευθύνη του Κυβερνήτου.    Σελ. 768,408 Τεύχος 454-Σελ. 42 3.Παν πρόσωπον το οποίον έχει εξουσιοδοτηθή υπό του εκμεταλλευομένου όπως βεβαιοί την πτητικήν ικανότητα αεροπλάνου δέον όπως κέκτηται αντίστοιχον πτυχίον Πολιτικής Αεροπορίας, εκτός εάν άλλως ορίζεται υπό του εν ισχύϊ κανονισμού πτυχίων και αδειών Πολιτικής Αεροπορίας, είναι πλήρως αξιοποιημένον επί των εργασιών ας εκτελεί και έχει εις την διάθεσίν του τα αναγκαία εγχειρίδια, οδηγίας, εργαλεία, όργανα και εξοπλισμόν. 4.Έκαστος εκμεταλλευόμενος δέον όπως εκπονή και θέτη εις εφαρμογήν πρόγραμμα εκπαιδεύσεως εξασφαλίζον ότι άπαν το προσωπικόν συντηρήσεως και επιθεωρήσεως το οποίον εκτελεί καθήκοντα σχετικά με την συντήρησιν, επισκευήν, γενικήν επισκευήν και επιθεώρησιν των αεροπλάνων του εκμεταλλευομένου και του βοηθητικού αυτών εξοπλισμού, είναι πλήρως ενήμερον όσον αφορά τας μεθόδους, τας διαδικασίας και την τεχνικήν, τας σχετικάς προς τα ανατεθέντα εις αυτό καθήκοντα και ότι είναι ικανόν να εκτελέση ταύτα. Ο εκμεταλλευόμενος δέον όπως δίδη ιδιαιτέραν σημασίαν εις το πρόγραμμα εκπαιδεύσεως οσάκις εισάγεται προς χρήσιν νέον υλικόν ή υλικόν με το οποίον δεν είναι εξοικειωμένον το προσωπικόν του. Το εις εφαρμογήν της παρούσης παραγράφου καταρτιζόμενον υπό του εκμεταλλευομένου λεπτομερές πρόγραμμα εκπαιδεύσεως προσωπικού εγκρίνεται υπό της ΥΠΑ. 5.Έκαστος εκμεταλλευόμενος δέον όπως τηρή μητρώα συντηρήσεως και επιθεωρήσεως τα οποία θα περιλαμβάνουν ανά έν ενημερομένον και ακριβές μητρώον δια τον συνολικόν χρόνον λειτουργίας του σκάφους, εκάστου κινητήρος και εκάστης έλικος, το τεχνικόν ημερολόγιον ως και έτερα έντυπα εκάστοτε χρησιμοποιούμενα δια την καταχώρησιν και τήρησιν των υπό των διατάξεων του εν ισχύϊ Κανονισμού «περί συντηρήσεως πολιτικών αεροσκαφών» απαιτουμένων στοιχείων. Τα τοιαύτα μητρώα: α)Παραδίδονται εις τον νέον ιδιοκτήτην ή τον εκμεταλλευόμενον εις περίπτωσιν διαθέσεως του αεροπλάνου. β)Είναι ανα πάσαν στιγμήν διαθέσιμα προς επιθεώρησιν υπό εξουσιοδοτημένου εκπροσώπου της ΥΠΑ.       38.Ξ.ε.1 Τεχνική Εκμετάλλευση Ελαφρών   178 Πληρώματα πτήσεως Άρθρ.9.-1.Ο Κυβερνήτης κυβερνά το αεροπλάνον, διοικεί το πλήρωμα και είναι υπεύθυνος δια την ασφάλειαν του αεροπλάνου και των επιβαινόντων αυτού καθ’ όλην την διάρκειαν της πτήσεως. 2.Προ πάσης πτήσεως ο κυβερνήτης δέον όπως βεβαιούται ότι: α)Το αεροπλάνον είναι νηολογημένον, πτητικώς ικανόν και ότι τα σχετικά πιστοποιητικά ευρίσκονται εντός του αεροπλάνου. β)Τα επί του αεροπλάνου εγκατεστημένα όργανα και συσκευαί είναι επαρκή και κατάλληλα δια το είδος της προτιθεμένης πτήσεως. γ)Πάσα αναγκαία συντήρησις έχει εκτελεσθή κατά τα εν άρθρ. 8 του παρόντος καθοριζόμενα. δ)Το βάρος απογειώσεως του αεροπλάνου και το κέντρον βάρους τούτου, ευρίσκονται εντός των επιτρεπομένων ορίων ασφαλείας, λαμβανομένων υπ’ όψιν των εκάστοτε αναμενομένων να αντιμετωπισθώσι συνθηκών πτήσεως. ε)Το υπό του αεροπλάνου μεταφερόμενον φορτίον είναι καταλλήλως κατανεμημένον και ασφαλώς προσδεδεμένον. ς)Η εκτέλεσις της πτήσεως, τηρουμένων των εν τω εγχειριδίω πτήσεως του αεροπλάνου καθοριζομένων περιορισμών πτητικής λειτουργίας, είναι δυνατή. ζ)Τα πτυχία εκάστου μέλους πληρώματος ως και αι τυχόν απαιτούμεναι άδειαι, ικανότητες επί του τύπου του αεροπλάνου και ειδικότητες, είναι εν ισχύϊ και ότι τα μέλη πληρώματος πτήσεως διατηρούν την πτητικήν αυτών ικανότητα εις ικανοποιητικόν βαθμόν. 3.Εις περίπτωσιν καταστάσεως ανάγκης, ο κυβερνήτης δύναται να παρεκκλίνη εκ προκαθοριζομένων διαδικασιών πτήσεως και διατάξεων κανονισμών Πολιτικής Αεροπορίας, καθ’ ον βαθμόν απαιτείται, προς αντιμετώπισιν της τοιαύτης ανάγκης, υποχρεούμενος όπως, διαρκούσης της πτήσεως, τηρή την αρμοδίαν αρχήν ενήμερον επί της προόδου της πτήσεως, εντός 6 δε το πολύ ημερών από του πέρατος της πτήσεως, υποβάλη αναφοράν εις την ΥΠΑ, εκθέτων τας συνθήκας υφ’ ας έλαβε χώραν η επείγουσα ανάγκη ως και την φύσιν ταύτης. 4.Ο Κυβερνήτης του αεροπλάνου, υποχρεούται όπως ειδοποιή την πλησιεστέραν αρμοδίαν αρχήν δια του ταχυτέρου διαθεσίμου μέσου, δια παν ατύχημα ή συμβάν, όπερ συνέβη εις τούτο και είχεν ως αποτέλεσμα τον τραυματισμόν ή θάνατον προσώπου ή σοβαράν ζημίαν του αεροπλάνου ή περιουσίας τρίτου. «5.Απαγορεύεται η χρησιμοποίησις χειριστών επί ελαφρών αεροπλάνων δημοσίας χρήσεως, εφ’ όσον έχουν συμπληρώσει το 60όν έτος της ηλικίας των.        6.α)Οι κυβερνήται δέον όπως: αα)Κέκτηνται εν ισχύϊ τα υπό του Κανονισμού περί πτυχίων και αδειών Πολιτικής Αεροπορίας προβλεπόμενα πτυχία, αδείας, ικανότητας και ειδικότητα πτήσεως δι’ οργάνων. ββ)Είναι αξιοποιημένοι ως κυβερνήται επί του τύπου του αεροπλάνου, εφ’ ου πρόκειται να χρησιμοποιηθούν. β)Οι συγκυβερνήται δέον όπως: αα)Κέκτηνται εν ισχύϊ τα υπό του Κανονισμού περί πτυχίων και αδειών Πολιτικής Αεροπορίας προβλεπόμενα πτυχία. ββ)Είναι αξιοποιημένοι ως συγκυβερνήται επί του τύπου του αεροπλάνου, εφ’ ου πρόκειται να χρησιμοποιθούν. γγ)Δια την εκτέλεσιν πτήσεων υπό κανόνος πτήσεως δι’ οργάνων, κέκτηνται εν ισχύϊ ειδικότητα πτήσεως δι’ οργάνων. Αι παρ. 5 και 6 αντικατεστάθησαν ως άνω δια των παρ. 1 και 2 Π.Δ. 695 της 1/19 Αυγ. 1977 (ΦΕΚ Α΄ 226). 7.Πέραν των εν παρ. 5 του παρόντος άρθρου καθοριζομένων, ο κυβερνήτης του αεροπλάνου δέον όπως κέκτηται και την ως κατωτέρω κατά περίπτωσιν καθοριζομένην πτητικήν πείραν. α)Δια την εκτέλεσιν πτήσεως υπό κανόνας πτήσεως εξ όψεως (VFR) άνωθεν νεφών: Να έχη εκτελέσει ως χειριστής τουλάχιστο 500 ώρας πτήσεως, εξ ων αι 100 τουλάχιστον ώραι να έχουν συμπληρωθή εις πτήσεις ταξιδίου, εκτός εάν αι καιρικαί συνθήκαι επιτρέπουν: αα)Προκειμένου περί πολυκινητηρίου αεροπλάνου, την συνέχισιν της πτήσεως με τον ένα κινητήρα εκτός ενεργείας ή την εκτέλεσιν καθόδου, υπό κανόνας πτήσεως εξ όψεως, εις περίπτωσιν κρατήσεως του κρισίμου κινητήρος. ββ)Προκειμένου περί μονοκινητηρίου αεροπλάνου, την εκτέλεσιν καθόδου υπό κανόνας πτήσεως εξ όψεως εις περίπτωσιν κρατήσεως του κινητήρος. «β)Δια την εκτέλεσιν πτήσεως εξ όψεως κατά την νύκτα: Να έχη εκτελέση τουλάχιστον 5 ώρας νυκτερινών πτήσεων εντός των αμέσως προηγουμένων 90 ημερών δι’ αεροπλάνου της αυτής τάξεως με εκείνο εφ’ ου πρόκειται να χρησιμοποιηθή ως κυβερνήτης. Η περίπτ. β΄ αντικατεστάθη ως άνω δια της παρ. 3 Π.Δ. 695 της 1/19 Αυγ. 1977 (ΦΕΚ Α΄ 226). γ)Δια την εκτέλεσιν πτήσεων υπό κανόνας πτήσεως δι’ οργάνων (IFR): Να έχη εκτελέσει, ως χειριστής τουλάχιστον 1200 ώρας πτήσεως εξ ων αι 500 ώραι να έχουν συμπληρωθή εις πτήσεις ταξιδίου, αι 100 ώραι κατά την νύκτα και αι 75 ώραι υπό πραγματικάς συνθήκας ή υπό εξομοιουμένας   προς   τας   συνθήκας   πτήσεως   δι’   οργάνων    (Αντί της σελ. 768,409) Σελ. 768,409(α) Τεύχος 657-Σελ. 111 Τεχνική Εκμετάλλευση Ελαφρών 38.Ξ.ε.1   179 εκ των οποίων αι 50 τουλάχιστον ώραι να έχουν συμπληρωθή εις πραγματικάς πτήσεις. δ)Δια την εκτέλεσιν πτήσεων δια πολυκινητηρίων αεροπλάνων: Να έχη εντός των αμέσως προηγουμένων 12 μηνών: αα)Εκτελέσει τουλάχιστον 20 ώρας πτήσεως ως κυβερνήτης πολυκινητηρίου αεροπλάνου, εξ ων 10 ώραι τουλάχιστον να έχουν συμπληρωθεί επί αεροπλάνου του αυτού τύπου με εκείνον επί του οποίου πρόκειται να χρησιμοποιηθή ως κυβερνήτης. ββ)Υποστή, με ικανοποιητικά αποτελέσματα, έλεγχον εν πτήσει ως και προφορικήν εξέτασιν υπό ελεγκτού χειριστού του εκμεταλλευομένου ή υπό εξουσιοδοτημένου εκπροσώπου της ΥΠΑ, επί αεροπλάνου του αυτού τύπου με εκείνον επί του οποίου πρόκειται να χρησιμοποιηθή ως κυβερνήτης. 8.Εις απάσας τας πτήσεις τας εκτελουμένας δια την μεταφοράν επιβατών δι’ αεροπλάνων άτινα διαθέτουν καθίσματα επιβατών πλέον των 9, ο κυβερνήτης του αεροπλάνου δέον όπως: α)Είναι κάτοχος πτυχίου χειριστού Α΄ τάξεως τουλάχιστον και ειδικότητος πτήσεως δι’ οργάνων. β)Έχη εκτελέσει τουλάχιστον 1500 ώρας πτήσεως ως χειριστής αεροπλάνων. γ)Είναι αξιοποιημένος πλήρως επί τύπου του αεροπλάνου ίνα χρησιμοποιηθή ως κυβερνήτης τούτου. δ)Έχη εκτελέσει, ως χειριστής, εντός των αμέσως προηγουμένων 90 ημερών τρεις απογειώσεις και τρεις προσγειώσεις με αεροπλάνον του αυτού τύπου με εκείνον εφ’ ου πρόκειται να χρησιμοποιηθή ως κυβερνήτης. «ε)Έχη εκτελέσει, προκειμένου περί νυκτερινών πτήσεων εξ όψεως, τουλάχιστον 5 ώρας νυκτερινών πτήσεων εντός των αμέσως προηγουμένων 90 ημερών δι’ αεροπλάνου της αυτής τάξεως με εκείνο εφ’ ου πρόκειται να χρησιμοποιηθή ως κυβερνήτης. Η περίπτ. ε΄ αντικατεστάθη ως άνω δια της παρ. 4 Π.Δ. 695 της 1/19 Αυγ. 1977 (ΦΕΚ Α΄ 226). 9.Χειριστής όστις έχει υποστή αρχικόν έλεγχον ικανότητος με ικανοποιητικά αποτελέσματα και πληροί τας περί ωρών πτήσεως απαιτήσεις του παρόντος, δεν δύναται να ασκή καθήκοντα κυβερνήτου επί ελαφρών αεροπλάνων εάν ανά 12 μήνας, δεν υφίσταται έλεγχον ικανότητος εν πτήσει.   Σελ. 768,410(α) Τεύχος 657-Σελ. 112 10.Ο εν τη παρ. 7 περίπτ. δ΄ (ββ) και τη προηγουμένη τοιαύτη του παρόντος άρθρου καθοριζόμενος έλεγχος ικανότητος εν πτήσει και προφορική εξέτασις δέον να είναι ενδεδειγμένος δια τον τύπον του αεροπλάνου, ειδικώς δε ο εν πτήσει έλεγχος να περιλαμβάνη διαδικασίας κανονικάς και τοιαύτας καταστάσεως ανάγκης. Ο εξεταζόμενος χειριστής δέον όπως αποδείξη ότι διατηρεί την χειριστικήν του ικανότητα και τας αεροπορικάς γνώσεις τας απαιτουμένας δια την χορήγησιν πτυχίου χειριστού επί πολυκινητηρίου αεροπλάνου. 11.Κυβερνήτης όστις υπόκειται εις έλεγχον ικανότητος εν πτήσει επί αεροπλάνου το οποίον διαθέτει αυτόματον πιλότον και έχει εγκριθή υπό της ΥΠΑ όπως χρησιμοποιήται κατά τα εν παρ. 18 του παρόντος άρθρου καθοριζόμενα, δέον όπως αποδείξη ότι, καθ’ ον χρόνον χρησιμοποιεί τον αυτόματον πιλότον δύναται: α)Να χειρίζεται το αεροπλάνον με την ιδίαν ευχέρειαν με την οποίαν θα εχειρίζετο τούτο εάν επέβαινε συγκυβερνήτης. β)Να εκτελέση εις ικανοποιητικόν βαθμόν διαδικασίας πτήσεως τη βοηθεία οργάνων. γ)Να διεξαγάγη αμφίφορον επικοινωνίαν αέρος-εδάφους και να συμμορφούται με τας υπό της εναερίου κυκλοφορίας παρεχομένας εξουσιοδοτήσεις. 12.Απαγορεύεται η έναρξις πτήσεως δι’ αεροπλάνου οσάκις μέλος του πληρώματος τούτου ήθελε καταστή ανίκανον να εκτελέση τα καθήκοντα του, συνεπεία τραυματισμού, ασθενείας, κατώσεως ή επιδράσεως οινοπνευματώδους ποτού ή φαρμάκου. Απαγορεύεται ωσαύτως η συνέχισις της πτήσεως πέραν του πλησιεστέρου καταλλήλου δια προσγείωσιν αεροδρομίου, οσάκις ή ικανότης μέλους πληρώματος μειωθή εις βαθμόν μη επιτρέποντα εις τούτο να εκτελέση ασφαλώς τα καθήκοντά του συνεπεία κοπώσεως, ασθενείας ή ελλείψεως οξυγόνου.       38.Ξ.ε.1 Τεχνική Εκμετάλλευση Ελαφρών   180 13.Έκαστον εν υπηρεσία μέλος πληρώματος πτήσεως δέον όπως, κατά την απογείωσιν και προσγείωσιν του αεροπλάνου, ευρίσκεται εις την αντίστοιχον θέσιν του. 14.Έκαστον εν υπηρεσία μέλος πληρώματος πτήσεως δέον όπως κατά την πτήσιν επί γραμμής, ευρίσκεται εις την αντίστοιχον θέσιν του εκτός εάν, η απουσία του είναι αναγκαία δια την εκτέλεσιν καθηκόντων τα οποία έχουν σχέσιν με την πτήσιν του αεροπλάνου ή επιβάλλεται εκ των φυσικών αναγκών τούτου. 15.Έκαστον μέλος πληρώματος πτήσεως οσάκις ευρίσκεται εις την θέσιν του δέον όπως έχη προσδεδεμένην την ζώνην ασφαλείας. «16.Ο αριθμός των μελών πληρώματος πτήσεως δέον όπως μη είναι μικρότερος του ελαχίστου αριθμού του καθοριζομένου εις τους περιορισμούς πτητικής λειτουργίας ή εις το εγχειρίδιον πτήσεως του αεροπλάνου και του απαιτουμένου υπό του παρόντος Κανονισμού δια το είδος της εκτελεσθησομένης πτήσεως». «17.Το ελάχιστον πλήρωμα πτήσεως δέον όπως απαρτίζεται εξ ενός Κυβερνήτου και ενός Συγκυβερνήτου: α)Εις απάσας τας πτήσεις μεταφοράς επιβατών τας εκτελουμένας δι’ αεροπλάνου, το οποίον έχει καθίσματα επιβατών περισσότερα των 9, μη περιλαμβανομένου οιουδήποτε καθίσματος χειριστού. β)Εις απάσας τας πτήσεις τας εκτελουμένας υπό μετεωρολογικάς συνθήκας απαιτούσας την εκτέλεσιν πτήσεως δι’ οργάνων». «18.Κατ’ εξαίρεσιν των διατάξεων της υποπαρ. β΄ της προηγουμένης παραγράφου επιτρέπεται η εκτέλεσις πτήσεων άνευ Συγκυβερνήτου εφ’ όσον: α)Οι εν τω εγχειριδίω πτήσεως του αεροπλάνου καθοριζόμενοι περιορισμοί πτητικής λειτουργίας δεν απαιτούν πλήρωμα εκ πλειόνων του ενός χειριστών. β)Το αεροπλάνον έχει μέχρις 9 καθίσματα επιβατών. γ)Το αεροπλάνον είναι εξωπλισμένον δι’ εν ενεργεία αυτομάτου πιλότου δυναμένου να ελέγχη τας κινήσεις του αεροπλάνου κατά τους τρεις άξονας αυτού. δ)Ο εκμεταλλευόμενος αποδείξει εις την ΥΠΑ ότι είναι ικανός να εκτελέση τας εν λόγω πτήσεις εν ασφαλεία και συμφώνως προς τας απαιτήσεις του παρόντος». Αι παρ. 16, 17 και 18 αντικατεστάθησαν ως άνω δια του άρθρου μόνου Β.Δ. 364 της 11/18 Μαΐου 1973 (ΦΕΚ Α΄ 109). 19.Μία αεροσυνοδός τουλάχιστον απαιτείται δια τα αεροπλάνα άτινα διαθέτουν καθίσματα επιβατών περισσότερα των 19.       20.Δια την εκτέλεσιν τακτικών, εκτάκτων ή επ’ ευκαιρία πτήσεων προς όφελος του εκμεταλλευομένου, το πλήρωμα πτήσεως δέον όπως απαρτίζεται εξ ιπταμένων ανηκόντων εις το τακτικόν ή δόκιμον προσωπικόν τούτου. 21.Οι τύποι αεροπλάνων δια των οποίων επιτρέπεται όπως εκτελώνται πτήσεις δι’ ενός μόνον χειριστού τη βοηθεία του αυτομάτου πιλότου, καθορίζονται εις τους ειδικούς όρους τεχνικής εκμεταλλεύσεως του ασκούντος την τεχνικήν εκμετάλλευσιν. 22.Έκαστος εκμεταλλευόμενος δέον όπως εκπονή και εφαρμόζη εγκεκριμένον υπό της ΥΠΑ πρόγραμμα αρχικής εκπαιδεύσεως δι’ αρχικήν αξιοποίησιν ως και πρόγραμμα περιοδικής εκπαιδεύσεως προς διατήρησιν της ικανότητος του ιπταμένου αυτού προσωπικού. Η περιοδική εκπαίδευσις των μελών πληρώματος πτήσεως δέον όπως προγραμματίζεται ανά χρονικά διαστήματα μη υπερβαίνοντα τους 12 μήνας. Αι λεπτομέρειαι εφαρμογής του προγράμματος εκπαιδεύσεως καθορίζονται υπό της ΥΠΑ. 23.Έκαστος εκμεταλλευόμενος δέον όπως διαθέτη επαρκή αριθμόν ελεγκτών ιπταμένων ίνα διενεργώσι τους υπό του παρόντος απαιτουμένους εν πτήσει ελέγχους. Οι εν λόγω ελεγκταί ιπταμένων δέον όπως κέκτηνται τα αυτά τουλάχιστον πτυχία και ικανότητας άτινα απαιτούνται δια τους εξεταζομένους, και εγκρίνονται υπό της ΥΠΑ. Οι αρμόδιοι εκπαιδευταί ή οι υπεύθυνοι επί της εκτελέσεως του προγράμματος ή τμήματος τούτου ελεγκταί ιπταμένων, οίτινες εξετάζουν ή ελέγχουν εν πτήσει, δέον όπως βεβαιούν περί των προσόντων και της ικανότητος των υπ’ αυτών, κατά τας διατάξεις του παρόντος, εξεταζομένων ή ελεγχομένων ιπταμένων. Αι εν λόγω βεβαιώσεις δέον όπως τηρώνται υπό του εκμεταλλευομένου εις το μητρώον εκάστου ιπταμένου. 24.Έκαστος εκμεταλλευόμενος δέον όπως τηρή ενημερωμένον μητρώον δι’ έκαστον ιπτάμενον προσληφθέντα ίνα υπηρετήση υπό την ιδιότητα ταύτην. Αι λεπτομέρειαι τηρήσεως και ενημερώσεως των εν λόγω μητρώων καθορίζονται δι’ αποφάσεων του Διοικητού της ΥΠΑ (τεχνικών οδηγιών). Χρόνος πτήσεως, απασχολήσεως και αναπαύσεως Άρθρ.10.-Αι διατάξεις της παρ. 6.3 του άρθρ. 6 του Β.Δ. 22/64 «περί τεχνικής εκμεταλλεύσεως μεταφορικών αεροπλάνων δημοσίας χρήσεως» αι αναφερόμεναι εις τον χρόνον πτήσεως, απασχολήσεως και αναπαύσεως των ιπταμένων, έχουν εφαρμογήν και επί των ιπταμένων των εκτελούντων πτήσεις δι’ αεροπλάνων εμπιπτόντων εις τας διατάξεις του παρόντος. Εις τον αυτόν επί της Ναυτιλίας, Μεταφορών και Επικοινωνιών Υπουργόν, ανατίθεμεν την δημοσίευσιν και εκτέλεσιν του παρόντος.      (Αντί της σελ. 768,411(α) Σελ. 768,411(β) Τεύχος 492-Σελ. 63 Τεχνική Εκμετάλλευση Ελαφρών 38.Ξ.ε.1   181